Confederations Cup 1999 var den 4. udgave af fodboldturneringen Confederations Cup, og blev afholdt i Mexico fra 25. juli til 4. august 1999. Det var den første udgave af turneringen til ikke at blive afholdt i Saudi-Arabien, og samtidig den første hvor turneringen var fordelt ud på flere byer og stadioner. Turneringen havde deltagelse af otte lande, fordelt på alle FIFA's konfederationer. De mexicanske værter vandt selv turneringen, efter i finalen at have besejret Brasilien med 4-3. Det var Mexicos første sejr i turneringen.  Turneringsform De otte deltagende lande blev fordelt i to puljer med fire hold i hver, hvoraf de to øverst placerede i hver avancerede til semifinalerne. De to semifinalevindere mødtes i finalen, mens de to tabere spillede kampen om tredjepladsen.